Met ur yezh vroadel hepken a felle dar pennadurezhioù kreiz kaout e Frañs, ar galleg. Gwelet a reer splann an dra-se adalek skrid-embann roueel Villers-Cotterêt e 1539 pe choazh da vare an Dispach : en o frezegennoù entanet dirak ar Vodadenn e tiskleir Barrère pe an aotrou Grégoire ez eo ar brezhoneg-izel yezh ar brizhkredennoù hag an enep-Dispach. Gant an dud dre vras e vez sellet ouzh ar brezhoneg, neuze, evel yezh ar re baour  ha dizesk. Er XIXvet kantved, pa voe lakaet war-sav ur rouedad skolioù evit an holl, ne voe ket roet plas enno dar brezhoneg, hag en hevelep doare ne veze ket roet digor da yezh ar vro en tachennoù all eus ar vuhez foran. Gwarezet eo ar galleg gant al lezennoù met ar brezhoneg neus ket anezhañ evit an testennoù-se.